Flipkart Super Value Week: Redmi Note 6 Pro, Galaxy Note 8 समेत अन्य स्मार्टफोन पर मिल रहा है डिस्काउंट  
Flipkart Super Value Week 29 अप्रैल तक
99 रुपये में कंप्लीट मोबाइल प्रोटेक्शन सर्विस की सुविधा
Galaxy J2, Redmi 3S Prime पर मिल रहा अतिरिक्त एक्सचेंज डिस्काउंट
Flipkart Super Value Week का आगाज़ हो चुका है। फ्लिपकार्ट सुपर वैल्यू वीक के दौरान 1,000 रुपये तक का अतिरिक्त एक्सचेंज डिस्काउंट, 99 रुपये में कंप्लीट मोबाइल प्रोटेक्शन और रेडमी नोट 6 प्रो (Redmi Note 6 Pro) जैसे कुछ स्मार्टफोन पर डिस्काउंट दिया जा रहा है। फ्लिपकार्ट (Flipkart) कंप्लीट मोबाइल प्रोटेक्शन में स्क्रीन डैमेज, वाटर डैमेज, ब्रांड ऑथोराइज्ड रिपेयर, हार्डवेयर या सॉफ्टवेयर में खराबी, पिकअप और ड्रॉप शामिल है। OnePlus 5, Samsung Galaxy J2, Redmi 3S Prime और Moto G5 जैसे स्मार्टफोन पर अतिरिक्त एक्सचेंज डिस्काउंट दिया जा रहा है।
Super Value Week के दौरान ग्राहकों को कम से कम 99 रुपये में कंप्लीट मोबाइल प्रोटेक्शन सर्विस की सुविधा मिल रही है। फ्लिपकार्ट ने बताया कि हैंडसेट के 10 दिनों के भीतर रिपेयर होने की गारंटी है। जैसा कि हमने आपको बताया कि कंप्लीट मोबाइल प्रोटेक्शन प्लान में क्या-क्या चीजें कवर हैं, इसके अलावा पहली सर्विस के दौरान पिकअप और ड्रॉप भी शामिल है। 99 रुपये वाला प्लान आपके फोन को एक साल के लिए कवर करेगा। ज्यादातर स्मार्टफोन के साथ ऑफर को लिस्ट किया गया है। फोन को कार्ट में डालने से पहले आपको कंप्लीट मोबाइल प्रोटेक्शन विकल्प पर क्लिक करना है।
रेडमी नोट 6 प्रो (Redmi Note 6 Pro) के 4 जीबी रैम + 64 जीबी स्टोरेज वेरिएंट को डिस्काउंट के बाद 11,999 रुपये में लिस्ट किया गया है। हॉनर 9एन (Honor 9N) के 4 जीबी रैम + 64 जीबी स्टोरेज वेरिएंट को 13,999 रुपये में लॉन्च किया गया था लेकिन यह हैंडसेट 9,999 रुपये में लिस्ट है। इसके 3 जीबी रैम + 32 जीबी स्टोरेज वेरिएटं को 11,999 रुपये में उतारा गया था लेकिन अभी छूट के बाद यह 8,999 रुपये में मिल रहा है। Samsung Galaxy Note 8 को 36,990 रुपये और Samsung Galaxy S8 को डिस्काउंट के बाद 30,990 रुपये में बेचा जा रहा है।
Super Value Week में कुछ स्मार्टफोन पर 1,000 रुपये तक का अतिरिक्त एक्सचेंज डिस्काउंट भी दिया जा रहा है। वनप्लस 5 (OnePlus 5) पर 1,000 रुपये, गैलेक्सी जे2 (Galaxy J2) पर 750 रुपये, रेडमी 3एस प्राइम (Redmi 3s Prime) पर 500 रुपये और मोटो जी5 (Moto G5) पर 250 रुपये का अतिरिक्त एकस्चेंज डिस्काउंट दिया जा रहा है। बता दें कि Flipkart Super Value Week 29 अप्रैल तक है। ग्राहक सभी डील्स को ई-कॉमर्स वेबसाइट पर बने डेडिकेटेड पेज़ पर देख सकते हैं।